Skuespilleren John Wayne i den amerikanske krigsfilmen *Den lengste dagen* fra 1962.
Paul Hartmann (til venstre) og Curd Jürgens fra en scene i filmen.
***Den lengste dagen*** (engelsk originaltittel *The Longest Day*) er en amerikansk drama- og krigsfilm fra 1962 regissert av Darryl F. Zanuck. Filmen beskriver forberedelsene til og gjennomførelsen av invasjonen i Normandie 6. juni 1944, sett gjennom øynene til allierte og tyske øverstkommanderende og soldater, samt franske sivile og motstandskjempere. Filmen skildrer landgangen fra synsvinkelen til dem som var til stede.

*Den lengste dagen* ble filmet i svart-hvitt fordi det var billigere og muliggjorde bruk av arkivfilm fra andre verdenskrig uten at det bryter med helheten. Dialogen er på originalspråket til hver enkelt side, slik at tyskerne snakker tysk, franskmennene fransk, og amerikanerne og britene engelsk, hvilket forsterker følelsen av ekthet. Et slikt språkvalg var uvanlig i mange andre fiksjonsfilmer om historiske hendelser på den tiden, men er senere blitt tatt opp igjen.

Filmen har 48 av 1960-tallets større filmstjerner, slik som John Wayne, Richard Burton og Sean Connery, og det ble brukt over tusen statister i de største scenene.

Filmen er basert på Cornelius Ryans bok fra 1959 med samme navn, og Paul Anka har skrevet tittelsporet.

Priser
------

Filmen vant Oscar for beste cinematografi (svart-hvit) og beste visuelle effekter under den 35. Oscar-utdelingen.

Handlingsreferat
----------------

Filmen åpner i dagene rett før D-dagen, og handler om hendelser på begge sider av den Engelske kanal. De allierte venter på en pause i det dårlige været før de kan slå til. Flere scener dokumenterer de tidlige timene den 6. juni 1944: og viser hvordan luftbårne tropper fra de allierte blir sendt inn for å ta kontroll over viktige områder i Frankrike langt fra den franske stranden, den franske motstandsbevegelsen sin reaksjon på nyheten om at invasjonen har begynt, og hvordan det tyske Wehrmacht reager når de oppdaget at de allierte styrkene allerede har gått i land. Videre forsøker britene og amerikanerne å ta kontroll over flere viktige brohoder og andre områder okkupert av Nazi-Tyskland.

Rolleliste (utvalg)
-------------------

* Eddie Albert – oberst Thompson
* Paul Anka – US Army Ranger
* Arletty – Madame Barrault
* Jean-Louis Barrault – fader Louis Roulland
* Richard Beymer – menig Albert Schultz
* Hans Christian Blech – major Werner Pluskat
* André Bourvil – borgermester i Colleville
* Richard Burton – løytnant David Campbell
* Vicco von Bülow – adjutant i Luftwaffe
* Wolfgang Büttner – generalmajor Dr. Hans Speidel
* Red Buttons – menig John Steele
* Pauline Carto – hushjelp
* Sean Connery – menig Flanagan
* Mark Damon – menig Harris–
* Ray Danton – kaptein Frank
* Mel Ferrer – generalmajor Robert Haines
* Henry Fonda – brigader Theodore Roosevelt Jr.
* Fabian Fonte – US Ranger
* Steve Forrest – kaptein Harding
* Henry Grace – general Eisenhower
* Curt Jürgens – general Günther Blumentritt
* Robert Mitchum – brigader Norman Costa
* Rod Steiger – kaptein på jager
* Richard Todd – major John Howard
* John Wayne – oberstløytnant Benjamin Vandervoort

Eksterne lenker
---------------

* (en) *Den lengste dagen* på Internet Movie Database Rediger på Wikidata

* (no) *Den lengste dagen* hos Filmfront Rediger på Wikidata

* (sv) *Den lengste dagen* i Svensk Filmdatabas Rediger på Wikidata

* (da) *Den lengste dagen* i Danmark Nationale Filminstitut Rediger på Wikidata

* (en) *Den lengste dagen* på AllMovie Rediger på Wikidata

* (fr) *Den lengste dagen* på Allociné Rediger på Wikidata

* (nl) *Den lengste dagen* på MovieMeter Rediger på Wikidata

* (de) *Den lengste dagen* på filmportal.de Rediger på Wikidata

* (en) *Den lengste dagen* på Turner Classic Movies Rediger på Wikidata

* (en) *Den lengste dagen* på American Film Institute Rediger på Wikidata

  

Portaler: Film | Den andre verdenskrig

|  |  |
| --- | --- |
| Oppslagsverk/autoritetsdata | Encyclopædia Britannica
 |